Zarasų Didžioji sinagoga

Zarasų Didžioji sinagoga – buvusi sinagoga, stovinti Zarasų mieste. Mūrinis 2 aukštų pastatas pertvarkytas į daugiabutį gyvenamąjį pastatą, ant jo sienos kabo atminimo lenta.Zarasų istorinis žydų kvartalas jewish-heritage-lithuania.org Zarasuose iki šių dienų iš žydų maldos namų išlikę dveji – didžioji mūrinė sinagoga bei netoli jos kuklesnis medinis beit midrašas ant Zaraso ežero kranto (rekonstruotas į gyvenamąjį namą).Mažasis beit midrašas Zarasuose jewish-heritage-lithuania.org
miniatiūra|left|Buvusi sinagoga 2015 m.

 Istorija 

XVII a. minėtos atskiros žydų šeimos, apsigyvenusios Zarasuose. XIX a. pradžioje žydai pradėjo čia gausiau kurtis. Žydų skaičius išaugo po 1835 m., kuomet caras Nikolajus I išleido įstatymą, kuriuo suteikė jiems lengvatų keltis į mažai apgyvendintas vietoves. Didžiąją dalį naujakurių sudarė atvykėliai, išvaryti iš Trakų.Žydų gyvenimas ir kultūra Zarasų krašte zarasumuziejus.lt Tenykščių žydų, kaip ekonominių konkurentų, iškeldinimu iš Trakų pasirūpino vietos karaimų bendruomenė. Žydų namai, prekyvietės Zarasuose koncentravosi aplink turgaus aikštę. 

1898 m. pastatyta Didžioji sinagoga. Jai projektas buvo parengtas 1895 m. XIX a. pabaigoje Zarasuose buvo šeši maldos namai. XX a. pradžioje žydai sudarė 67 % visų Zarasų miesto gyventojų.  

Zarasuose prieš Holokaustą gyveno 1100 žydų. SSRS–Vokietijos karo pradžioje, 1941 m. vasarą didžioji dalis žydų buvo nužudyti Krakynės miške. 

Sovietmečiu Sinagogos gatvė pervadinta Gegužės 1–osios gatve, sinagogos pastate įrengti butai gyventojams.

 Šaltiniai 

 Nuorodos 

 Žydų atminties keliu zarasumuziejus.lt 
 Zarasai (Ezhereni, עזשערעני) jmuseum.lt                                                                                                                                                                                                                                                           
 Iš Zarasų miesto sinagogų istorijos. Sudegusi Zarasų sinagoga. Pakalnės sinagoga zarasu-zydai.lt

Kategorija:Zarasai
Kategorija:Lietuvos sinagogos